Ministrstvo za kmetijstvo, gozdarstvo in prehrano Republike Slovenije (v nadaljnjem besedilu: MKGP), Dunajska cesta 22, 1000 Ljubljana, na podlagi 11. člena Uredbe o sofinanciranju izvedbe praktičnega pouka v kmetijstvu in za usposobitev zavodov in razvojnih centrov v kmetijstvu (Uradni list RS, št. 20/22 in 42/23; v nadaljnjem besedilu: uredba) objavlja

**JAVNI RAZPIS ZA SOFINANCIRANJE USPOSOBITVE ZAVODOV IN RAZVOJNIH CENTROV V KMETIJSTVU, GOZDARSTVU IN PREHRANI**

1. **OSNOVNI PODATKI O JAVNEM RAZPISU**

|  |  |
| --- | --- |
| Predmet javnega razpisa: | Predmet javnega razpisa je sofinanciranje nakupa novih aparatov, naprav, strojev, priključkov in opreme, ki se uporabljajo za izvajanje praktičnega pouka oziroma izobraževanja po javnoveljavnih izobraževalnih oziroma študijskih programih ali za izvajanje raziskovanja s področij agroživilstva, gozdarstva, veterinarstva in živilstva. |
| Razpisana sredstva: | Višina razpisanih nepovratnih sredstev znaša do 500.000 eurov.  Sredstva se v letu 2023 zagotavljajo iz proračunskih postavk MKGP, in sicer: 655710 Usposobitev javnih zavodov, NRP 2330-21-5090. |
| Vrsta javnega razpisa: | ZAPRTI |
| Obdobje vlaganja vlog na javni razpis: | Rok za oddajo vlog začne teči z naslednjim delovnim dnem po objavi javnega razpisa v Uradnem listu Republike Slovenije in traja do vključno 15. maja 2023. |
| Obdobje upravičenosti stroškov: | V skladu z drugim odstavkom 8. člena uredbe so do podpore upravičeni stroški, ki so nastali od 1. januarja do 30. oktobra 2023. |
| Informacije o javnem razpisu: | INFO točka: 1   * Agencija Republike Slovenije za kmetijske trge in razvoj podeželja, Dunajska 160, 1000 Ljubljana. * Tel. 01/580 7792: ponedeljek, torek in četrtek od 9.00 do 15.00 ure, sreda od 8.30 do 15.00 ure in petek od 8.30 do 14.00 ure. * Vprašanja se lahko posredujejo tudi po elektronski pošti na naslov: [aktrp@gov.si](mailto:aktrp@gov.si). |

1. **NAMEN PODPORE**

Namen podpore je določen v 1. členu uredbe.

1. **VLAGATELJ IN UPRAVIČENEC**
   1. Vlagatelj je določen v prvem odstavku 2. člena uredbe.
   2. Upravičenec do podpore je določen v drugem odstavku 2. člena uredbe.
2. **POGOJI ZA PRIDOBITEV SREDSTEV**
   1. Pogoji za pridobitev sredstev iz tega javnega razpisa morajo biti izpolnjeni ob vložitvi vloge.
   2. V skladu s 7. členom in tretjim odstavkom 8. člena uredbe mora vlagatelj k vlogi za javni razpis priložiti naslednje priloge:

* dokazilo iz katerega je razvidno izvajanje rednega izobraževanja s praktičnim poukom ali raziskovanje s področja agroživilstva, gozdarstva, veterinarstva in živilstva;
* dokazilo o lastništvu, solastništvu ali zakupni pravici oziroma dokazilo iz katerega je razvidno, da ima vlagatelj status upravljalca nepremičnine v lasti Republike Slovenije na nepremičnini, na kateri se izvaja naložba. V primeru, da vlagatelj ni lastnik objekta, mora k vlogi priložiti najemno pogodbo, sklenjeno za obdobje najmanj petih let od oddaje vloge na javni razpis za nepremičnino, na kateri se izvaja naložba;
* dokazilo, da ima objekt, v katerega se namestijo aparati, oprema in naprave, ki so predmet vloge uporabno dovoljenje;
* sklep sveta zavoda, s katerim sta bila potrjena finančni načrt in program dela javnega zavoda za leto 2023, iz katerega je razvidno, da so zagotovljena sredstva za namen izvedbe naložbe, s katero se vlagatelj prijavlja na javni razpis;
* tržno primerljivo pisno ponudbo za investicijo, ki je predmet prijave na razpis.

1. **UPRAVIČENI STROŠKI**
   1. Upravičeni stroški so določeni v prvem odstavku 8. člena uredbe.
   2. V skladu z drugim odstavkom 8. člena uredbe se za upravičene stroške štejejo stroški, ki so nastali v koledarskem letu objave tega javnega razpisa, vendar ne pozneje kot 30. oktobra v letu objave tega javnega razpisa.
2. **FINANČNI POGOJI**

Finančni pogoji so določeni v 10. členu uredbe.

1. **MERILA ZA OCENJEVANJE VLOG**

Merila za ocenjevanje vlog so določena v 9. členu uredbe in podrobneje opredeljena v tem poglavju.

Merila za izbor vlog in točkovnik:

|  |  |  |
| --- | --- | --- |
|  | **Merilo** | **Najvišje štev. točk** |
| 1. | Delež lastne udeležbe | 40 |
| 2. | Število dijakov oziroma študentov vključenih v izobraževanje | 40 |
| 3. | Število hektarjev kmetijskih ali gozdnih zemljišč ali število učnih delavnic | 20 |
|  | **Skupaj:** | **100** |

**Delež lastne udeležbe:**

* 10 točk – od 50 % do vključno 55 % lastne udeležbe
* 20 točk – nad 55 % do vključno 60 % lastne udeležbe
* 30 točk – nad 60 % do vključno 65 % lastne udeležbe
* 40 točk – nad 65 % lastne udeležbe.

**Število dijakov, vključenih v izobraževanje na dan 5. oktobra šolskega leta oziroma število študentov, vključenih v izobraževanje na dan 30. oktobra študijskega leta** *(upošteva se podatek iz uradne evidence Ministrstva za vzgojo in izobraževanje oziroma Ministrstva za visoko šolstvo, znanost in inovacije)*:

* 10 točk – do vključno 100 dijakov oziroma študentov
* 20 točk – od 101 do vključno 250 dijakov oziroma študentov
* 30 točk – od 251 do vključno 500 dijakov oziroma študentov
* 40 točk – več kot 501 dijakov oziroma študentov.

**Število hektarjev kmetijskih ali gozdnih zemljišč ali število učnih delavnic:**

* 10 točk – do vključno 10 ha zemljišč ali do vključno 3 delavnice
* 20 točk – nad 10 ha zemljišč ali več kot 3 delavnice.

1. **VLOGA IN POSTOPEK ZA DODELITEV SREDSTEV**

Vlaganje vloge na javni razpis in postopek za dodelitev sredstev sta določena v 12., 13. in 14. členu uredbe.

1. **VLAGANJE ZAHTEVKOV ZA IZPLAČILO SREDSTEV**

Vlaganje zahtevkov za izplačilo sredstev je določeno v 15. členu uredbe. K zahtevku se priložita tudi Priloga 2 in Priloga 3 razpisa.

1. **OBVEZNOSTI UPRAVIČENCA PO IZPLAČILU SREDSTEV**

Obveznosti upravičenca po izplačilu sredstev so določene v 16. členu uredbe.

1. **IZVEDBA PREGLEDOV IN NEIZPOLNJEVANJE OBVEZNOSTI**

Izvedba pregledov in določila, ki se nanašajo na neizpolnjevanje pogojev upravičenca so določeni v 17. členu uredbe.

Irena Šinko

ministrica

- Priloga 1: Specifikacija stroškov ob vlogi – usposobitev zavodov;

- Priloga 2: Specifikacija stroškov ob zahtevku – usposobitev zavodov;

- Priloga 3: Poročilo ob zaključku investicije – usposobitev zavodov.